** DIRECŢIA POLIŢIA LOCALĂ CĂLĂRAŞI**

 **Direcția Ordine Publică și Circulație pe Drumurile Publice**

 **Nr. 1330 din 30.06.2025**

 **Aprob**

 **Director Executiv**

 **Ing.**

 **Anghel Daniel**

**RAPORT DE ACTIVITATE**

Vă informez că în perioada **23 – 29 Iunie 2025,** polițiștii locali din cadrul **Direcției Ordine Publică și Circulație pe Drumurile Publice** şi-au desfăşurat activitatea, conform planificării lunare, având la bază atribuţiile prevăzute în **Legea nr. 155/2010**, **H.G.nr. 1332/2010**, **Planul de Ordine şi Siguranţă Publică al municipiului Călărași**, respectiv Regulamentul de Organizare şi Funcţionare, Regulamentul de Ordine Interioară, precum şi în concordanţă cu evoluţia situaţiei operative din zonele şi locurile date în responsabilitate. S-a avut în vedere, în principal, acoperirea cu elemente de dispozitiv, a tuturor zonelor şi itinerariilor de patrulare unde, conform statisticilor şi a informaţiilor primite de la celelalte structuri de ordine publică sau de la cetăţenii municipiului, acolo unde frecvent se tulbură ordinea şi liniştea publică, se săvârşesc acte sau fapte antisociale.

În perioada **23 – 29 Iunie 2025** polițiștii locali din cadrul ***Direcției Ordine Publică și Circulație pe Drumuri Publice*** :

* au acționat permanent, conform sugestiilor venite din partea conducerii primăriei, pe raza orașului pentru menținerea curățeniei mai ales în zona platformelor de gunoi, depistarea persoanelor care aruncă gunoi în alte locuri și a celor care caută prin deșeurile menajere din aceste locații, colaborând cu angajații REBU pentru ridicarea deșeurilor reciclabile;
* au desfășurat acțiuni pe linia siguranței rutiere precum și acțiuni pentru sancționarea celor care încalcă regulile privind oprirea, staționarea și parcările neregulamentare;
* au efectuat controale în trafic pe linia respectării reglementărilor legale privind circulația autovehiculelor de tonaj mare pe raza municipiului ;
* au acționat cu mai mare atenție și au patrulat pedestru în incinta parcurilor, mai ales când afluxul de cetățeni era mare, pentru asigurarea ordinii și liniștii publice și de a preveni deteriorarea sau distrugerea mobilierului urban a jocurilor pentru copii și a vegetației;
* au desfășurat acțiuni pentru prevenirea și combaterea cerșetoriei;
* au verificat respectarea prevederilor *Regulamentului Parcărilor de Domiciliu*, intervenind operativ la sesizările cetățenilor;
* au procedat la verificarea sesizărilor primite de la cetățeni cu privire la tulburarea ordinii și liniștii publice sau nerespectarea normelor de conviețuire, aplicând măsurile coercitive funcție de fiecare caz în parte ;
* au asigurat fluidizarea traficului rutier și pietonal precum și identificarea proprietarilor autovehiculelor aflate în zonele unde Primăria Călărași desfășoară activități de modernizare a carosabilului respectiv a trotuarelor sau a parcărilor de domiciliu precum și toaletarea arborilor ;
* au desfășurat procedurile specifice pentru depistarea, identificarea autovehiculelor abandonate sau fără stăpân conform Legii 421/2002 ;
* au desfășurat activități pentru **depistarea și sancționarea indisciplinei pietonilor** conform solicitării I.G.P.R. – prin Direcția Rutieră, respectiv adresei 198885 din 12.03.2025 a I.P.J. Călărași;
* în data de **26.06.2025** au asigurat măsuri de ordine publică cu ocazia **“Zilei Drapelului Național”**.
* în data de **28.06.2025** au asigurat măsuri de ordine publică precum și fluidizare a traficului rutier și pietonal cu ocazia manifestărilor dedicate **“Zilei Dunării – Ediția 2025”.**

În perioada **23 – 29 Iunie 2025** polițiștii locali din cadrul **Direcției Ordine Publică și Circulație pe Drumuri Publice** *au legitimat un număr de* ***56 persoane****, au intervenit la* ***57 sesizări*** *primite prin Dispeceratul instituției,* ***10 sesizări*** *primite prin Dispeceratul I.P.J. Călărași, au aplanat* ***9 stări conflictuale****, au întocmit* ***6 invitații*** *la sediul instituției pentru lămurirea unor aspecte operative ce intră în competența materială a poliției locale, au întocmit* ***3 notificări*** *pentru comunicarea datelor persoanei care a condus un autovehicul ca urmare a încălcării normelor legale privind circulația pe drumurile publice, au procedat la* ***afișarea a 6 documente operative*** *înaintate de alte poliții locale în conformitate cu prevederile O.G. 2/2001, au soluționat* ***3 petiții scrise*** *a căror competență materială de soluționare intră în sfera de competență a Direcției Ordine Publică și Circulație, au verificat* ***11 autovehicule cu masa maximă autorizată mai mare de 3,5 tone*** *pentru respectarea prevederii legale de deținere a permisului de Liberă Trecere pe raza municipiului,* ***au găsit o geantă de damă*** *ce conținea un lănțișor și un portofel cu documente - aceasta fiind returnată proprietarei de drept, au constatat* ***58 fapte antisociale*** *și au aplicat un număr de* ***41 sancțiuni contravenționale*** *(în valoare de* ***9.685 lei*** *) și* ***17*** *avertismente verbale (la OUG 195/2002, Legea 61/1991, HCL 98/2023, HCL 135/2018 și HCL 194/2023), după cum urmează:*

1. **OUG nr.195/2002 – privind circulația pe drumurile publice – 5 fapte constatate fiind aplicate sancțiuni contravenționale în valoare de 405 lei dar și cu avertisment scris plus 10 puncte penalizare ;**
2. **Legea nr.61/1991 – r - sancționarea faptelor de încălcare a unor norme de conviețuire socială, a ordinii și liniștii publice – 11 fapte constatate fiind aplicate sancțiuni contravenționale în valoare de 6400 lei dar și cu avertisment scris;**
3. **HCL 32/2017 – privind Regulamentul de ocupare a domeniului public - 1 faptă constatată fiind aplicată sancțiune contravențională în valoare de 300 lei ;**
4. **HCL 98/2023 – privind Regulamentul parcărilor de domiciliu – 7 fapte constatate fiind aplicate sancțiuni contravenționale în valoare de 1500 lei dar și cu avertisment scris ;**
5. **HCL 135/2018 – privind Regulamentul parcărilor cu plată - 16 fapte constatate fiind aplicate sancțiuni contravenționale în valoare de 1080 lei dar și cu avertisment scris;**
6. **Legea 448/2006 – privind drepturile persoanelor cu handicap - 1 faptă constatată fiind aplicată sancțiune contravențională cu avertisment scris ;**

Aspectele ce țin de situația operativă și de activitățile efectuate de Direcția Ordine Publică și Circulație pe Drumurile Publice Călărași se regăsesc în **Anexa 1** la prezentul Raport.

**Director Executiv Adjunct**

 **Gabriel Vrînceanu**